detsember ongi käes. isegi paar jõulukinki olen valmis nikerdanud... kuigi tegelikult on totaalne ideedekriis. tahaks kududa ja heegeldada, aga no mõte absoluutselt ei liigu. õhtud kipuvad lõppema sellega, et ma istun ja tikin järjehoidjaid, sest midagi värvilist on silme ette virvendama  vaja ja see on hea rahulik tegevus.      juba mõni aeg tagasi ostsin omale pruuni jaki ja punased sõrmikud. sinna juurde tundus üks punane müts olevat hea mõte (vahelduseks mustale). lappasin oma lõngakotte ja leidsin ühe suure kera vist Maali lõnga. kuna punast natuke väheks jäi, siis lisasin sekka ka pruuni. ja selline mu uus heegeldatud müts saigi.    ma enda arust kasutan enamasti juba olemasolevaid lõngu ja uusi ei osta, aga millegipärast ei tundu varud sugugi vähenevat...